PAGE  

[image: image1.jpg]



Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9015-15/2013
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2013. október 10.
Előterjesztést véleményezi: ESZB
Döntés módja: nyílt szavazás, egyszerű szótöbbség 

Mellékletek: Beszámolók

E L Ő T E R J E S Z T É S

Sülysáp Nagyközség Önkormányzata Képviselő-testületének

2013. október 17-én tartandó munkaterv szerinti ülésére

3. napirendhez
Tárgy: Beszámoló a 2012/2013-as tanévi iskola-egészségügyi ellátásról
Tisztelt Képviselő-testület!

Az iskola-egészségügyi ellátásról szóló 26/1997. (IX. 3.) NM rendelet alapján a 3-18 éves korosztályt rendszeres, megelőző jellegű, az egészségügyi alapellátás keretében szervezett iskola-egészségügyi ellátásban kell részesíteni az óvodai, iskolai nevelés keretében. Az iskola-egészségügyi ellátást valamennyi nevelési-oktatási intézményre kiterjesztve kell intézményenként vagy több intézmény ellátásának közös biztosításával megszervezni.
Az iskola-egészségügyi ellátás iskolaorvos és védőnő együttes szolgáltatásából áll, amelyet fogorvos és fogászati asszisztens közreműködésével látnak el. Az iskola-egészségügyi ellátást az iskolaorvos teljes vagy részmunkaidőben, a védőnő teljes vagy részmunkaidőben, illetve a területi védőnő körzetéhez tartozó feladatként végezheti. Az iskola-egészségügyi ellátást végző iskolaorvos és védőnő tevékenységét a gyermek, a tanuló háziorvosával (házi gyermekorvosával), illetőleg területi védőnőjével egyeztetve és vele együttműködve végzi.

A gyermekek, tanulók egészségügyi ellátását az orvos és a védőnő a nevelési-oktatási intézmény vezetőjével egyeztetett rend szerint végzi. A tanulók egészségügyi ellátásán kívüli egyéb iskola-egészségügyi feladatokat (környezet-egészségügy, élelmezés-egészségügy, balesetvédelem, egészségnevelés, pályaválasztási tanácsadás) az iskolaorvos és a védőnő az oktatási intézmény vezetőjével, illetőleg a szakmai szervezetekkel együttműködve végzi. Az iskolafogászati alapellátás preventív és terápiás gondozást jelent a szükségleteknek megfelelően.
Az iskolaorvos és a védőnő egészségügyi kérdésekben, felkérésre, szakértőként közreműködik a nevelőtestület, illetve az iskolaszék, óvodaszék, kollégiumi-szék munkájában.
Mindezek alapján Önkormányzatunk az ellátás színvonalának és az érintett korosztály egészségi állapotának figyelemmel kísérése céljából évente beszámolót kér az iskola-egészségügyi ellátás helyzetéről. 
Az aktuális – gyermekorvosi, fogorvosi és védőnői – beszámolókat a mellékletben olvashatják; kérem azok szíves megvitatását.
…/2013. (X. 17.) ÖKT határozati javaslat
Sülysáp Nagyközség Önkormányzatának Képviselő-testülete az önkormányzati oktatási-nevelési intézményekben a 2012/2013-es tanévben biztosított iskola-egészségügyi ellátásról szóló 
1./ gyermekorvosi beszámolókat elfogadja,

2./ fogorvosi beszámolókat elfogadja,

3./ védőnői beszámolókat elfogadja,

emellett megköszöni az ellátásban résztvevők elmúlt évi munkáját.
Határidő: azonnal
Felelős: polgármester

Sülysáp, 2013. október 10.


Horinka László s.k.


polgármester

Láttam! 

Sülysáp, 2013. október .
Tóth Krisztina s.k.
Jegyző
1. sz. melléklet
T. Képviselő-testület!

T. Polgármester Úr!

A 2012-2013.-es tanévben, a Szent István Általános Iskola tanulóit Zemenné Jurás Katalin védőnővel láttuk el.

Az óvódások szűrését, az aktuális rendelet alapján, a szülők jelenlétében, a tanácsadóban, a védőnőkkel együtt végeztük.

2012. október 1.-jén az általános iskola létszáma 213 tanuló volt.

Az adott tanévben a 2., 4., 6., 8.-ik osztályosoknál végeztünk szűrővizsgálatokat

A vizsgálatokat a tanórák végén végeztük, a Kossuth L. u.-i tanácsadóban, ahova a diákok tanár kíséretében érkeztek. A vizsgálatok során a diákokat, adott esetben tanáccsal elláttuk. Abban az esetben, ha további vizsgálatot tartottunk szükségesnek, a védőnő, írásban értesítette a szülőket, azzal a kéréssel, hogy keressék fel a gyerek háziorvosát. Továbbra is, többségben az alsó tagozatban észleltünk túlsúlyosságot, tartási rendellenességet, fogszuvasodást. Egyre több a szemüveges tanuló.

Az előző évben elrendelt mindennapos testnevelési órákat fokozatosan vezetik be az iskolában, előző évben az első és ötödik, ebben az évben a második és hatodik osztályban is. Ezen döntés jótékony hatását, remélem, tapasztalni fogjuk a tanulók állóképességében, a betegekkel szembeni nagyobb ellenálló képességében és nem utolsó sorban a tartási rendellenességek csökkenésében is. 

A kampányoltásokat a hatodik, hetedik, és nyolcadik osztályban hiánytalanul elvégeztük. Az oltások esedékességéről a védőnő értesítette a szülőket, akik beleegyezésüket, az értesítő aláírásával nyugtázták.

Az előző évben, ősztől-tavaszig elhúzódó bárányhimlő járvány sok tanulót érintett, de a betegség szövődménymentesen zajlott le.

Orvosi ellátást igénylő baleset az iskolában, illetve az óvodában nem volt.

Sülysáp, 2013.10.09.


Tisztelettel:


dr. Balog Erzsébet


gyermekorvos

2. sz. melléklet
Beszámoló a 2012/2013-es tanév iskolaorvosi munkáról

Iskola: Móra Ferenc Ált. Iskola és Tagiskolája

Iskola létszám:
474 fő

Teljes körű szűrővizsgálat:
227 fő

Gerincszűrés:
247 fő

Szakorvosi vizsgálatra beutaltak:
52 fő

Szakorvosi beutalók száma:
65 fő

Védőoltások száma:
248 fő

Személyes tanácsadás:
198 fő

A talált eltérések közül kiemelném az alábbiakat:

- tartási rendellenesség:
74

- gerincferdülés:
79

- lúdtalp:
71

- kövérség:
43

- sovány:
32

Gyógytestnevelésre szorulna 122 tanuló, vagyis a tanulók 26%. 

A mindennapi testnevelés keretén belül, egy gerinc-gyógytornász segítségével, illetve délutáni foglalkozás keretén belül hatékonyan lehetne javítani a mozgásszervi eltéréseken. A ducik mozgatása is megvalósítható lenne a délutáni foglalkozás keretén belül. Mindezeket gyógytestnevelési óra formában végezhető lenne.

Egészségnevelő előadást tartottam a szexualitás témakörében, a védőnő pedig az általános egészségügyi ismeretekből. 

Szeretnék köszönetet mondani azoknak a pedagógusoknak, akik segítették a munkánkat abban, hogy a szülőket értesítették a vizsgálatokon talált eltérésekről, elküldték beutalóért, figyelemmel kísérték a leletek útját is. Így sok gyerek elkerült a szakorvoshoz és a leletek is eljutottak az iskolaorvoshoz is. További segítségükre is számítunk!

Köszönetet mondok a két védőnőknek is, hogy segítették a munkám!

Sülysáp, 2013.10.07.


Dr. Laczkó Katalin


házi gyermekorvos és iskolaorvos

3. sz. melléklet
Beszámoló a Sülysáp Fő u.6.sz. alatti Dentaform fogászat  oktatási-nevelési intézményekben végzett munkájáról

A gyermek-és ifjúsági fogászat praxis havi óraszámán belül végezzük a 18 év alatti korosztályok szűrését és szükség szerinti ellátását. A praxis óraszáma heti 16 óra. Ezen belül heti 1 alkalommal keddenként a délelőtti műszakban Dr. Nagy Nóra, illetve Dr. Kerekes Zsuzsanna végzi az ifjúsági fogászati ellátást. A két doktornő együttes munkája lerövidíti a leérkező osztályok várakozási idejét. 

A Móra Ferenc Általános Iskolából és a Csicsergő óvodából a körzetünkbe tartozik 474 illetve 215 gyermek. A sülyi fogászati praxisban a 18 év alattiak száma 1001 (a teljes praxis mérete 4312 fő). 

Rendelésünkön 2013. jan. 1 és júl. 1. között 943 beavatkozást végeztünk 18 alatti pácienseken.

A terveknek megfelelően Dr. Kerekes Zsuzsanna a Tagiskolában megrendezett Egészségnapon tartott prevenciós előadást az alsó tagozatosoknak, amin ők nagyon interaktívan és érdeklődőn vettek részt, így valószínűleg az idén is tartunk majd előadást.

Az óvodákban továbbra is a helyszínen végzünk szűrést, főleg egyszerű megtekintéssel majd az óvónőkön keresztül üzenünk a szülőknek, ha alaposabb vizsgálatra van szüksége a gyermeknek akár szuvasodás akár egyéb probléma gyanúja miatt.

Sülysáp, 2013. október 7.


Dr. Kerekes Sándor


intézményvezető

4. sz. melléklet

Sülysáp, Polgármesteri Hivatal 

Tájékoztatás a Sülysápi II. sz. fogászat iskolafogászati tevékenységéről

Ellátási körzete a rendelőnek a sápi óvoda és iskola.

2012/2013 tanévben az iskolafogászaton ellátott gyermekek száma: 92 fő, betömött maradó fogak száma: 147

Óvodában évente két alkalommal végzünk csoportos szűrővizsgálatot, a kezelésre szoruló gyermekek szüleit az óvónőkön keresztül értesítjük.

Óvodai szűrésen első félévben 64, második félévben 71 gyermek vett részt.

Iskolások szűrése évente két alkalommal történik a rendelőintézetben, iskolaidőben. 

Első félévben 217, második félévben 216 gyermeket szűrtünk.

A hatályos jogszabály /1997/NM 1. sz. melléklet/ alapján a szűrővizsgálat kötelező, a megbetegedett fogak ellátását csak a szülő írásos beleegyező nyilatkozata alapján végezhetjük.

A szűrésről és annak eredményéről, minden gyermek igazolást kap, de csak azok fogait kezeljük, akiknek a szülő kérte a kezelést.

Minden évben sajnálattal vesszük tudomásul, hogy nagyon sok gyermeknek, akiknek nem kérték a kezelést, nincs ellátva az előző évi szűrés alkalmával észlelt szuvas foga.

A szűrésekről és a kezelésekről minden gyermeknek kartont vezetünk.

Sülysáp, 2013-10-04


Tisztelettel:


___________________________


Dr. Glonek Ibolya


fogorvos

5. sz. melléklet

SÜLYSÁP VÁROS ÖNKORMÁNYZAT KÉPVISELŐTESTÜLETE RÉSZÉRE

Beszámoló a 2012/2013. tanév védőnői iskola-egészségügyi munkáról
Sülysáp I-II védőnői körzet
Tisztelt Polgármester Úr, Tisztelt képviselőtestület!

Sülysápon a körzetemben egy iskola és egy óvoda, a helyettesített körzetemben egy tagiskola és két tagóvoda működik.

Az iskolát ellátó házi gyermekorvos Dr Laczkó Katalin
Ellátandó gyermekek létszáma:
474 fő
Móra Ferenc Ált. Iskola + Tagiskola

Móra F. Ált létszáma:
325 fő.

Tagiskola Létszáma:
149 fő.

Ellátandó gyermekek létszáma:
205
Csicsergő Vasút u létszáma:
103
Csicsergő Balassi u. létszáma:
85
Csicsergő Mátyás k. u létszáma:
17
Ellátó védőnő: Szanyi Jánosné 
Iskolai tevékenységünket a védőnői tanácsadóban végezzük. A védőnői tanácsadó alap felszerelésében a szűrővizsgálatokhoz szükséges eszközök adottak. 

Szűrések
A szűrővizsgálatok az index osztályokban (2., 4., 6., 8. osztály) történik melyről a szülő értesítést kap. A szűréseket az iskolát ellátó házi gyermekorvossal együtt látjuk el.

Szűréseink során a leggyakoribb elváltozás továbbra is a tartási rendellenesség, scoliosis, obesitás, látás probléma és caries. Az elváltozások javítására a gyógytestnevelés nem megoldott. Remélhetőleg a testnevelési órák számának emelésével ez az állapot javulni fog. A pedagógus a testnevelés órán a gyerekorvossal megbeszélt tartásjavító gyakorlatokkal segít még ezen állapotok javításán. Az iskolások szülei értesítést kapnak az észlelt elváltozásról, hogy keresse meg házi gyermekorvosát a szakrendelőbe való beutalóért. 
Munkám részét képezi a kötelező védőoltások szervezése. A védőoltások helyéről, idejéről, védőoltás utáni teendőkről a szülőt írásban értesítjük. Védőoltási el maradásunk nem volt.

Rendszeresen végzek tisztaság és tetű vizsgálatot, általában ugyanazoknál a családoknál fordult elő a fejtetvesség. Fokozott családlátogatással igyekszem hathatós eredményt elérni.

Egészségnevelés

Nem kötött óra számban, hanem alkalmanként tartunk egészségnevelési tevékenységet, illetve felvilágosító előadásokat az orvossal, vagy önállóan. Egészségnap keretében az iskolások ismereteket kaptak helyes táplálkozásról, a mozgás előnyeiről, a helyes életmódról. 

Óvodai munka

Az óvodáskorú gyermekek szűrése az orvosi és védőnői tanácsadásokon történik a szülő jelenlétében. Rendszeresen végzek tisztasági és fejtetvességi vizsgálatokat.

Munkám végzéséhez sok segítséget kapok az iskolaigazgatótól és a pedagógusoktól, amit köszönök.

Kérem a tisztelt Képviselőtestületet beszámolóm elfogadását.

Sülysáp, 2013.10.04.


Szanyi Jánosné


védőnő 

6. sz. melléklet

Sülysáp Város Önkormányzata

Beszámoló a 2012/2013.tanév iskola-egészségügyi tevékenységről Sülysáp III. körzetében

Tisztelt Polgármester Úr, Tisztelt Képviselőtestület!
Az akkor még nagyközségünkben továbbra sincs iskolavédőnő. Az iskola ellátását 2012. október 01.-től vettem át, azóta a következő események történtek.

A körzetemhez a Szent István Általános Iskola tartozik valamint a Csicsergő Napköziotthonos Óvoda II. sz. Tagóvoda. 2012/2013. tanévben iskolába beíratottak száma: 231 fő ebből a sajátos nevelést igénylő (SNI) tanulók 18 fő volt. Az iskolát ellátó orvos Dr Balog Erzsébet. Az Óvodám létszáma:71fő. Az óvodában rendszeres tetvességi ellenőrző vizsgálatot végeztem. Az óvodás korúak egyéni szűrése a tanácsadóban történik szülői kísérettel.

A tanév során az iskolával szoros együtt működéssel, egyeztetett munkaterv alapján végeztük el munkánkat. A kampányoltások rendben lezajlottak a 6. 7.  8. osztályban, oltás elmaradás nem történt. A szűrések, mint minden évben most is az index osztályokat érintette (2. 4. 6. 8. osztály). Tekintettel arra, hogy az SNI tanulók fokozott odafigyelést igényelnek, így közülük minden tanuló vizsgálata megtörtént.  A vizsgálatok során kiderült, hogy még mindig a lúdtalp, tartási elváltozások és a túlsúly, valamint a szemészeti elváltozások jelentik a szülők felé történő jelzés jelentős részét. Jól bevált módszerünk, hogy a szülők tájékoztatást kapnak a gyermeket érintő elváltozásokról, mellyel a házi gyermekorvosukhoz irányítjuk őket, így a körzeti orvos bevonásával történik az elváltozásokkal kapcsolatos teendők elvégzése. A szakorvosi leletek az esetek többségében nem érkezik vissza hozzánk, több utána járást igényel, ennek hatékonyságán van mit javítanunk. A mindennapos testnevelés bevezetése az 1. és 5. osztályosokat érintette, reméljük a jövőben jótékony hatását is érezzük, a gyermekek fejlődése kapcsán. A tapasztalatok azt bizonyítják, hogy a mozgásszegény életmód, a számítógép gyakori használata és az egyoldalú táplálkozás jelentősen befolyásolja a gyermekek egészségi állapotát. 

Az iskolai tevékenységek közé tarozik a tisztasági vizsgálat és lehetőség szerint a preventív egészségfejlesztő előadások megtartása. A 2012/2013. tanévben az egészséghét keretén belül volt szerencsém minden korosztálynak előadást tartani, a kicsiknek egészséges életmód, tisztálkodás, a felsősöknek dohányzás témakörében. Tavasszal, a felsősök szexuális felvilágosítása is megtörtént, a lányok intim csomagot is kaptak, tájékoztató szóróanyagok mellé. Múltamból fakadóan (Nagykátán iskolavédőnő) szívügyem az egészségnevelés, így köszönöm a lehetőséget az iskolának és főleg a pedagógusoknak az előadások megtartására, hiszen körzeti munka mellett nehéz összeegyeztetni az iskolai preventív tevékenységet. 

A tetvességgel kapcsolatban jól bevált intézkedés a területi védőnőkkel való összefogás, megelőző családlátogatás, így nagy járványról nem beszélhettünk. A járványszerű megbetegedést inkább a bárányhimlő jelentett. Tömeges megbetegedések történtek, mely több hetes kezelést igényelt. 

Végezetül, köszönöm az iskola igazgatójának és minden dolgozójának a közreműködést, remélem, együttműködésünk töretlen marad. Kérem a beszámolóm elfogadását.
Sülysáp, 2013. október 4.


Zemenné Jurás Katalin

védőnő

